ΓΡΑΠΤΗ ΕΡΩΤΗΣΗ E-2923/01

υποβολή: Antonios Trakatellis (PPE-DE) και Ioannis Averoff (PPE-DE) προς την Επιτροπή

(17 Οκτωβρίου 2001)

Θέμα: Παραβιάσεις κοινοτικού δικαίου από παράνομες παρακρατήσεις κοινοτικών ενισχύσεων και πρακτικές της ΑΤΕ και καθυστέρηση καταβολής κοινοτικών ενισχύσεων

Οι παράνομες παρακρατήσεις που εφαρμόζουν ορισμένοι γεωργικοί συνεταιρισμοί στις κοινοτικές ενισχύσεις και οι καθυστερήσεις καταβολής αυτών προς τους δικαιούχους αποτελούν ένα σημαντικό και χρόνιο πρόβλημα που αντιμετωπίζουν οι έλληνες αγρότες. Η Αγροτική Τράπεζα της Ελλάδας (ΑΤΕ) συντηρεί και καλύπτει τις εν λόγω πρακτικές με το νέο παρεμβατικό σύστημα διαχείρισης και καταβολής κοινοτικών ενισχύσεων· καρπούμενη παράνομα και αχρεωστήτως για τρίτους κοινοτικά κονδύλια. Επιπλέον, δημιουργεί αθέμιτο ανταγωνισμό, στρεβλώσεις και παράνομες μονοπωλιακές χρηματοπιστωτικές πρακτικές συντηρώντας έτσι τις αναχρονιστικές δομές της ελληνικής γεωργίας. Παράδειγμα αυτής της πολιτικής είναι η παρακάτω εξουσιοδότηση την οποία καλούνταιποχρεωτικώς ναπογράψουν οι αγρότες:

Ο Παραγωγός: Γνωρίζοντας τις διαδικασίες και τις συνέπειες από τις κείμενες Εθνικές και Κοινοτικές διατάξεις ΕΞΟΥΣΙΟΔΟΤΕΙ:

1. Την ΟΠ-ΕΑΣ Μεσολογγίου — Ναυπακτίας της οποίας είναι μέλος:

α) να μεριμνά και να προβαίνει σε όλες τις απαραίτητες ενέργειες για την πληρωμή, με πίστωση με μαγνητικό μέσο του ως άνω λογ/σμού του, των προκαταβολών και εξοφλήσεων επιδότησης, στα πλαίσια των σχετικών Καν. ΕΟΚ και των αποφάσεων του Υπουργείου Γεωργίας και

β) να προβαίνει στη χρέωση του λογ/σμού του από την ΑΤΕ με τις οφειλές τουπέρ τρίτων σ' όλες τις απαραίτητες ενέργειες για τη χρέωση του λογ/σμού του από την ΑΤΕ, με τις οφειλές τουπέρ τρίτων και ειδικότερα:

(i) ΕΛΓΑ,

(ii) υπέρ Δ.Ο.Υ για τυχόν φόρους που προκύπτουν,

(iii) υπέρ τρίτων για τυχόν αχρεωστήτως καταβληθέντα ποσά και

(iv) υπέρ της ΟΠ-ΕΑΣ Μεσολογγίου — Ναυπακτίας για τις προμήθειες που δικαιούται αυτή για τις παραπάνω εργασίες, όπως αυτές καθορίζονται κάθε φορά με απόφαση Γενικής Συνέλευσης ή Διοικητικού Συμβουλίου και να τις αποδίδει στις αρμόδιεςπηρεσίες (Δ.Ο.Υ., ΔΙΔΑΓΕΠ, κλπ).

2. Την ΑΤΕ να προβαίνει στη συνέχεια:

α) στην πίστωση σύμφωνα με τα οριζόμενα στην παραπάνω παράγραφο (1α)

α) στη χρέωση σύμφωνα με τα οριζόμενα στην παραπάνω παράγραφο (1β) και να πιστώνει ή να αποδίδει τα ποσά αυτά στους σχετικούς λογαριασμούς στις αρμόδιεςπηρεσίες ή στους τρίτους.

3. ΕΚΧΩΡΕΙ στην ΟΠ-ΕΑΣ Μεσολογγίου — Ναυπακτίας το δικαίωμα, μετά την καταβολή των παραπάνω ποσών, να παρακρατεί τις οφειλές του προς αυτή με χρέωση του λογ/σμού του από την ΑΤΕ.

4. Εξουσιοδοτεί την ΑΤΕ, ώστε τους ευνοϊκότερους όρους, που θα παρέχει αυτή σε όσους δικαιούχους καταβάλλεται η επιδότηση με μηχ/κό μέσο, να τους παρέχει και σ' αυτόν, αυτοδίκαια (π.χ. επιτόκιο) ή κατόπιν αίτησής του (π.χ. πιστωτική κάρτα) ανάλογα με την παρεχόμενηπηρεσία, όταν θα του χρειαστεί.

1. Υπάρχει παραβίαση των κοινοτικών διατάξεων στο σύστημα καταβολής κοινοτικών ενισχύσεων σύμφωνα με τις διαδικασίες που περιέχονται στην εν λόγω Εξουσιοδότηση, και ποια μέτρα θα λάβει η Επιτροπή για τη συμμόρφωση προς τους κοινοτικούς κανόνες της λειτουργίας της ΑΤΕ·

2. Είναι σύμφωνες με τον κοινοτικό κανονισμό 1259/1999/ΕΚ(1) οι παρακρατήσεις που επιβάλλονται από τους οργανισμούς καταβολής των κοινοτικών ενισχύσεων με το αιτιολογικό εκπλήρωσης γραφειοκρατικώνπηρεσιών κατά τη στιγμή της πληρωμής, και σε ποιες ενέργειες θα προβεί η Επιτροπή ώστε να διασφαλίσει την πλήρη καταβολή των κοινοτικών ενισχύσεων στους δικαιούχους χωρίς την παραμικρή παρακράτηση χρηματικών ποσών στην Ελλάδα·

3. Ποιό είναι το ύψος της δημοσιονομικής απώλειας (μειώσεις) κοινοτικών κονδυλίων του ΕΓΤΠΕ για την Ελλάδα τα τελευταία 3 χρόνια (1999-2001) λόγω καθυστέρησης καταβολής εμπροθέσμως των κοινοτικών ενισχύσεων στους δικαιούχους κατ' εφαρμογή του κανονισμού 296/96/ΕΚ(2)·

(1) ΕΕ L 160 της 26.6.1999, σελ. 113.

(2) ΕΕ L 39 της 17.2.1996, σελ. 5.

Απάντηση του κ. Fischler εξ ονόματος της Επιτροπής

(4 Δεκεμβρίου 2001)

Σχετικά με τις ερωτήσεις που κατέθεσαν τα Αξιότιμα Μέλη του Κοινοβουλίου, η Επιτροπή έχει επίγνωση των ελληνικών ρυθμίσεων στις οποίες παραπέμπουν οι ερωτήσεις.

Η Επιτροπή είναι παραλήπτης διαφόρων διαμαρτυριών σχετικά με την παρακράτηση ποσών από τις κοινοτικές πληρωμές κατέφαρμογή του κανονισμού (ΕΚ) αριθ. 1259/1999 του Συμβουλίου της 17ης Μαΐου 1999 σχετικά με τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής, την οποία διενεργούν ομάδες παραγωγών και ενώσεις ομάδων παραγωγών στην Ελλάδα.

Η Επιτροπή εξετάζει το ανωτέρω ζήτημα στο πλαίσιο της διαδικασίας επί παράβαση η οποία καθορίζεται στο άρθρο 226 (πρώην άρθρο 169) της συνθήκης ΕΚ.

Επιπλέον, το ζήτημα της πλήρους καταβολής των κοινοτικών ενισχύσεων στην Ελλάδα έχει αποτελέσει αντικείμενο δημοσιονομικών διορθώσεων στο πλαίσιο της διαδικασίας εκκαθάρισης λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ). Οι πραγματοποιηθείσες διορθώσεις στο πλαίσιο αποφάσεων εκκαθάρισης λογαριασμών που εκδόθηκαν κατά τα έτη 1999, 2000 και 2001 όσον αφορά τη μη τήρηση, στη Ελλάδα, των προθεσμιών καταβολής των κοινοτικών ενισχύσεων ανέρχονται σε: 7 850 119,24.

Επίσης, το Δικαστήριο πρόκειται να αποφανθεί σχετικά με τις πριμοδοτήσεις ΕΛΓΑ στην απόφαση που θα εκδοθεί για τηνπόθεση C-355/00 η οποία εκκρεμεί τώρα στο Όργανο.